Document ID: 32014R0054

PROVEDBENA UREDBA KOMISIJE (EU) br. 54/2014
оd 21. siječnja 2014.
o izdavanju uvoznih dozvola i dodjeli uvoznih prava za zahtjeve podnesene tijekom prvih sedam dana siječnja 2014. u okviru carinskih kvota koje su Uredbom (EZ) br. 616/2007 otvorene za meso peradi
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007, a posebno njezin članak 188. (1),
uzimajući u obzir Uredbu Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (2), a posebno njezin članak 7. stavak 2.,
budući da:
(1)
Uredbom Komisije (EZ) br. 616/2007 (3) otvorene su carinske kvote za uvoz proizvoda od mesa peradi podrijetlom iz Brazila, Tajlanda i ostalih trećih zemalja.
(2)
Zahtjevi za uvozne dozvole podneseni tijekom prvih sedam dana siječnja 2014. za skupine br. 1, 2, 4A, 6A, 7 i 8 za podrazdoblje od 1. travnja do 30. lipnja 2014. odnose se, za neke kvote, na količine veće od raspoloživih. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na zatražene količine.
(3)
Zahtjevi za uvozna prava podneseni tijekom prvih sedam dana siječnja 2014. za skupinu br. 5A za podrazdoblje od 1. travnja do 30. lipnja 2014. odnose se, za neke kvote, na količine veće od raspoloživih. Stoga je potrebno odrediti u kojoj se mjeri uvozna prava mogu dodjeljivati tako da se odredi koeficijent dodjele koji će se primjenjivati na zatražene količine,
DONIJELA JE OVU UREDBU:
Članak 1.
1. Količine za koje su zahtjevi za uvozne dozvole podneseni u skladu s Uredbom (EZ) br. 616/2007 za podrazdoblje od 1. travnja do 30. lipnja 2014. za skupine br. 1, 2, 4A, 6A, 7 i 8 množe se s koeficijentima dodjele utvrđenima u Prilogu ovoj Uredbi.
2. Količine za koje su zahtjevi za uvozne dozvole podneseni u skladu s Uredbom (EZ) br. 616/2007 za podrazdoblje od 1. travnja do 30. lipnja 2014. za skupinu br. 5A množe se s koeficijentom dodjele utvrđenim u Prilogu ovoj Uredbi.
Članak 2.
Ova Uredba stupa na snagu 22. siječnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. siječnja 2014.

Labels: 3
17
6